Hydroscand

Hydroscand A/S er et svensk selskap innen montering og distribusjon av slanger og ledningskomponenter. I dag er Hydroscand etablert i 19 land, har omtrent 850 ansatte på mer enn 150 avdelinger og omsetter for mer enn 190 millioner euro. Hydroscand er markedsleder i sin bransje i Europa.

Selskapet ble grunnlagt i Stockholm i 1969. Bedriften ekspanderte hurtig og etter bare to år ble det nødvendig å flytte til større lokaler. Nesten 40 år senere og for femte gang var det tid for å flytte igjen, denne gang til det nåværende hovedkontor i Sköndal utenfor Stockholm. Utbyggingen av avdelinger begynte i midten av 1970-årene med en avdeling i Linköping. I begynnelsen av 1980-årene tok denne utbygging stor fart, frem til dagens vel 45 avdelinger i Sverige.

Virksomheten i Norge ble grunnlagt i 1978 med et hovedkontor i Oslo sentrum. Også her ekspanderte man hurtig og måtte snart flytte til bedre og større lokaler. I 2007 flyttet man for fjerde gang, denne gang til nåværende hovedkontor som har en sentral beliggenhet i Groruddalen i Oslo. I 1981 startet man med den første avdelingen på Jæren, og straks etter startet man også i Tromsø. Etterhvert har dette utviklet seg til å bli mer enn 30 avdelinger i Norge.

Eksterne lenker 
 hydroscand.no
 hydroscand.com

Svenske selskaper
Detaljistselskaper
Etableringer i 1969